./data/phi0914/phi00126/phi0914.phi00126.perseus-lat2.xml
Sempronius Blaesus die dicta Cn  Fulvium ob       exercitum in Apulia amissum in contionibus vexabat, multos imperatores       temeritate atque inscitia  exercitum in locum praecipitempraeeipitem perduxisse  dictitans,  neminem praeter Cn  Fulvium ante conrupisse       omnibus vitiis legiones suas quam proderet  Itaque vere dici posse       prius eos perisse quam viderent hostem, nec ab Hannibale, sed ab imperatore suo       victos esse  neminem , cum suffragium ineat, satis cernere cui imperium, cui       exercitum permittat  quid interfuisse inter Ti  Sempronium et Cn        Fulvium? Ti   Sempronium,  cum ei servorum exercitus datus esset, brevi       effecisse disciplina atque imperio ut nemo eorum generis ac sanguinis sui memor       in acie esset,  praesidio sociis, hostibus terrori essent; Cumas, Beneventum aliasque       urbes eos velut e faucibus Hannibalis ereptas populo Romano restituisse:           Cn   Fulvium Quiritium Romanorum exercitum, honeste genitos,       liberaliter educatos servilibus vitiis imbuisse  ergo effecisse ut       feroces et inquieti inter socios, ignavi et inbelles inter hostes essent, nec       impetum modo Poenorum, sed ne clamorem quidem sustinere possent  nec hercule mirum esse cessisse  milites in acie, cum primus omnium imperator fugeret:  magis mirari se aliquos stantis cecidisse, et non       omnes comites Cn  Fulvi fuisse pavoris ac fugae  C  Flaminium, L  Paulum, L        Postumium, Cn  ac P  Scipiones cadere in acie maluisse quam deserere       circumventos exercitus: Cn   Fulvium prope unum  nuntium deleti exercitus       Romam redisse  facinus  indignum esse Cannensem exercitum, quod ex acie fugerit, in Siciliam deportatum,       ne prius inde dimittatur quam hostis ex Italia decesserit, et hoc idem in Cn        Fulvi legionibus nuper decretum, Cn   Fulvio fugam ex proelio ipsius temeritate commisso impunitam       esse, et eum in ganea lustrisque, ubi iuventam egerit,  senectutem acturum, milites qui nihil aliud peccaverint quam quod       imperatoris similes fuerint, relegatosrelegates prope in exsilium ignominiosam pati militiam  adeo imparem       libertatem Romae diti ac pauperi, honorato atque inhonorato esse